গোলাম মোস্তফা বলেন, আমি উপজেলা চেয়ারম্যান নির্বাচিত হওয়ার পর উন্নয়ন তহবিল, রাজস্ব তহবিল ও বার্ষিক উন্নয়ন কর্মসূচির আওতায় ২৪ কোটি টাকা ব্যায়ে উপজেলার ২৯১ কিঃমিঃ সড়কের উন্নয়ন করেছি। বর্তমানে ৮৮ কিঃ মিঃ সড়কের উন্নয়নের কাজ প্রক্রিয়াধীন, তাছাড়া বিশ্ব ব্যাংক ও জায়কার অর্থায়নে ৩৮ কিঃ মিঃ সড়ক পাকা করা হয়েছে। আমার আমলে বিভিন্ন শিক্ষা ও ধর্মীয় প্রতিষ্ঠান এবং আর্থ সামাজিক উন্নয়নে বরাদ্ধ দেওয়া হয়েছে ৫ কোটি টাকা এছাড়া নির্মাণ করা হয়েছে ৬৯ টি বিদ্যালয় ভবন, একটি ইউনিয়ন পরিষদ কমপ্লেক্স ভবন, অসচ্ছল মুক্তিযোদ্ধাদের জন্য ১৮ টি বাসস্থান ও ২টি বিদ্যালয় ভবনের নির্মাণ কাজ চলছে।